
     NORAKSTS

OLAINES NOVADA PAŠVALDĪBAS DOME 
Zemgales iela 33, Olaine, Olaines novads, LV-2114, tālrunis 20178620, 22318183
E-pasts: pasts@olaine.lv, www.olaine.lv

DOMES SĒDES PROTOKOLA PIELIKUMS

Olainē
2026.gada 30.septembrī    
      






Nr.9
25.2.p.

Par detālplānojuma nekustamajam īpašumam “Pūres” (Jaunolainē) atcelšanu

Tiek dots vārds: Dmitrijam Ivanovam

Ar Olaines pagasta padomes 2007.gada 17.janvāra sēdes lēmumu “Par īpašuma “Pūres” detālplānojuma apstiprināšanu un Olaines pagasta padomes saistošo noteikumu Nr.1 “Olaines pagasta nekustamā īpašuma “Pūres” detālplānojuma grafiskā daļa, izmantošanas un apbūves noteikumi” izdošanu” (1.prot.,.§ 1.p.1.), kas pārapstiprināts ar Olaines novada domes (turpmāk – Dome) 2009.gada 30.septembra lēmuma “Par detālplānojumu apstiprināšanu nekustamajiem īpašumiem Olaines novadā ar Olaines novada domes saistošajiem noteikumiem” (6.prot., 33.p.) saistošajiem noteikumiem Nr.73, apstiprināts detālplānojums nekustamā īpašuma Pūres (kadastra Nr.8080 008 0539) teritorijā (turpmāk – Detālplānojums).

Izvērtējot ar lietu saistītos apstākļus un spēkā esošos normatīvos aktus, konstatēts:

Detālplānojuma teritorijā ietilpst 5 (piecu) nekustamo īpašumu zemes vienības:

· Pūres iela, Jaunolaine (kadastra apzīmējum 8080 008 0837);

· Pūres iela 1, Jaunolaine (kadastra apzīmējums 8080 008 0833);

· Pūres iela 2, Jaunolaine (kadastra apzīmējums 8080 008 0834);

· Pūres iela 3, Jaunolaine (kadastra apzīmējums 8080 008 0835);

· Pūres iela 4, Jaunolaine (kadastra apzīmējums 8080 008 0836) (turpmāk – Īpašumi).

Detālplānojuma mērķis – pamatot lauksaimniecības zemes transformāciju daudzstāvu dzīvojamās apbūves teritorijā un ar to saistīto inženiertehnisko komunikāciju ierīkošanu.

Dome 2019.gada 28.augusta sēdē pieņēma lēmumu “Par zemes ierīcības projekta nekustamajam īpašumam Pūres (Jaunolainē) apstiprināšanu, nekustamā īpašuma lietošanas mērķu, apgrūtinājumu un plānotās adreses noteikšanu” (8.prot., 20.2.p), ar ko tika apstiprināts zemes ierīcības projekts Detālplānojuma teritorijā.

Atbilstoši Būvniecības informācijas sistēmas datiem Īpašumu lietās: 

· BIS-BL-119351-3117 izdots akts par rindu mājas jaunbūves Pūres iela 1 pieņemšanu ekspluatācijā;

· BIS-BL-119377-3118 izdots akts par rindu mājas jaunbūves Pūres iela 2 pieņemšanu ekspluatācijā;

· BIS-BL-119396-3119 izdots akts par rindu mājas jaunbūves Pūres iela 3 pieņemšanu ekspluatācijā;

· BIS-BL-119413-3120 izdots akts par rindu mājas jaunbūves Pūres iela 4 pieņemšanu ekspluatācijā;

· BIS-87202-2180 izdots akts par sadzīves kanalizācijas tīklu, lietus kanalizācijas tīklu, ūdensvada pieņemšanu ekspluatācijā un veikta atzīme par būvdarbu pabeigšanu 20 kv gaisvadu līnijas pārbūvei;

· BIS-BL-850375-15208 veikta atzīme par būvdarbu pabeigšanu ielas apgaismojumam;

· BIS-BL-114798-3009 izdots akts par siltumtīklu izbūvi.

Olaines novada pašvaldības domes 2025.gada 28.maija saistošie noteikumi                           Nr. SN7/2025 “Grozījumi Olaines novada domes 2022.gada 27.aprīļa saistošajos noteikumos Nr. SN5/2022 “Olaines novada teritorijas plānojuma 2018. – 2030. gadam teritorijas izmantošanas un apbūves noteikumi un grafiskā daļa”” (turpmāk – Plānojums) nosaka plānoto (atļauto) izmantošanu Detālplānojuma teritorijai – jaukta centra apbūves teritorija un transporta infrastruktūras teritorija.
Atbilstoši pašreizējai situācijai Detālplānojuma risinājuma turpmāka piemērošana nav nepieciešama, jo spēkā esošais Plānojums Detālplānojuma teritorijā nodrošina tās turpmākai izmantošanai nepieciešamo teritorijas izmantošanas un apbūves regulējumu. Īpašumi ir apbūvēti.

Pašvaldību likums nosaka:

4.panta pirmā daļa - Pašvaldībai ir šādas autonomās funkcijas:

15) saskaņā ar pašvaldības teritorijas plānojumu noteikt zemes izmantošanu un apbūvi.

10.panta pirmā daļa -  Dome ir tiesīga izlemt ikvienu pašvaldības kompetences jautājumu. Tikai domes kompetencē ir:

1) izdot saistošos noteikumus, tostarp pašvaldības nolikumu, kā arī saistošos noteikumus par pašvaldības budžetu un teritorijas plānojumu.

44.pants. Saistošie noteikumi.

pirmā daļa - Dome atbilstoši likumā vai Ministru kabineta noteikumos ietvertam pilnvarojumam izdod saistošos noteikumus.

48.panta trešā daļa - Saistošo noteikumu izstrādi teritorijas plānošanas jomā un to uzraudzības kārtību regulē Teritorijas attīstības plānošanas likums.

Teritorijas attīstības plānošanas likums nosaka:

29.pants - Detālplānojuma apstiprināšana.

Detālplānojums ir spēkā, līdz to atceļ vai atzīst par spēku zaudējušu. Detālplānojums zaudē spēku arī tad, ja ir beidzies termiņš, kurā bija jāuzsāk tā īstenošana, un gada laikā pēc šā termiņa izbeigšanās tas nav pagarināts.

Teritorijas attīstības plānošanas likuma Pārejas noteikumi nosaka:

10.punkts - Pēc šā likuma spēkā stāšanās ir spēkā detālplānojumi, kas:

1) apstiprināti ar pašvaldības saistošajiem noteikumiem;

2) izstrādāti šo pārejas noteikumu 9.punktā noteiktajā kārtībā.

Administratīvā procesa likums nosaka:

70.panta “Administratīvā akta paziņošana un spēkā esamība” trešā daļa - Administratīvais akts ir spēkā tik ilgi, līdz to atceļ, izpilda vai vairs nevar izpildīt sakarā ar faktisko vai tiesisko apstākļu maiņu.

83.panta “Neapstrīdama administratīvā akta atcelšana” otrā daļa - Administratīvo aktu atceļ ar jaunu administratīvo aktu.

 Ievērojot iepriekš minēto, Attīstības un komunālo jautājumu komitejas 2026.gada 22.septembra sēdes protokolu Nr.9 un, pamatojoties uz Pašvaldību likuma 4.panta pirmās daļas 15.punktu, 10.panta pirmās daļas 1.punktu, 44.panta pirmo daļu un 48.panta trešo daļu,  Teritorijas attīstības plānošanas likuma 29.pantu un Pārejas noteikumu 10.punktu, Administratīvā procesa likuma 70.panta trešo daļu un 83.panta otro daļu, atklāti balsojot ar 11 balsīm par – A.Bergs, M.Ribickis, I.Brence, D.Ivanovs, A.Vurčs, J.Kudiņš, L.Šmite, I.Čukure, A.Geržatovičs, A.Lukaševics, J.Precinieks, pret nav, atturas nav, dome nolemj:
1. Atcelt detālplānojumu nekustamajam īpašumam “Pūres” (kadastra Nr. 8080 008 0539), kas apstiprināts ar Olaines pagasta padomes 2007.gada 17.janvāra sēdes lēmumu “Par īpašuma “Pūres” detālplānojuma apstiprināšanu un Olaines pagasta padomes saistošo noteikumu Nr.1 “Olaines pagasta nekustamā īpašuma “Pūres” detālplānojuma grafiskā daļa, izmantošanas un apbūves noteikumi” izdošanu” (1.prot.,.§ 1.p.1.) un pārapstiprināts ar Olaines novada domes 2009.gada 30.septembra lēmuma “Par detālplānojumu apstiprināšanu nekustamajiem īpašumiem Olaines novadā ar Olaines novada domes saistošajiem noteikumiem” (6.prot., 33.p.) saistošajiem noteikumiem Nr.73.

2. Izdot saistošos noteikumus Nr. SN13/2026 “Par Olaines novada domes 2009.gada 30.septembra sēdes lēmumā apstiprināto saistošo noteikumu Nr.73 “Par detālplānojuma apstiprināšanu nekustamajam īpašumam “Pūres” (kad.Nr.8080 008 0539)”, pielikuma Nr.63 atcelšanu” (pielikumā).

3. Uzdot Pašvaldības:

3.1. būvvaldes speciālistei teritoriālplānojuma un zemes ierīcības jautājumos publicēt lēmumu un saistošos noteikumus Nr. SN13/2026 Teritorijas attīstības plānošanas informācijas sistēmā (TAPIS) piecu darba dienu laikā pēc tā spēkā stāšanās;
3.2. sabiedrisko attiecību speciālistei publicēt šo lēmumu Pašvaldības tīmekļvietnē http:/www.olaine.lv/detālplānojumi.

4. Lēmumu var pārsūdzēt Administratīvajā rajona tiesā Rīgas tiesu namā Baldones ielā 1A, Rīgā, LV-1007 (riga.administrativa@tiesas.lv) viena mēneša laikā no šī lēmuma spēkā stāšanās dienas.

Sēdes vadītājs




(paraksts)


A.Bergs
NORAKSTS PAREIZS

Olaines novada pašvaldības

priekšsēdētāja biroja administratore





N.Tropkina 
Šis dokuments ir parakstīts ar drošu elektronisko parakstu un satur laika zīmogu
Šis dokuments ir parakstīts ar drošu elektronisko parakstu un satur laika zīmogu

